**POZIV ZA PODNOŠENJE PRIJEDLOGA PROJEKATA**

**ZA DODJELU NACIONALNIH GRANTOVA**

**koji se odnose na sprečavanje krijumčarenja migranata i/ili zaštite krijumčarenih migranata**

**Bezbijednost za ljude i granice – borba protiv krijumčarenja migranata**

**na Zapadnom Balkanu**

Građanska alijansa

Studentska, Lamela 21/1

Podgorica

E-mail: [office@gamn.org](mailto:office@gamn.org)

29. april 2021. godine

**Osnovni podaci**

Zapadni Balkan (ZB) je i dalje tranzitna ruta za iregularne migrante koji pokušavaju da dođu do Zapadne Evrope iz Turske. Uprkos značajnom smanjenju broja iregularnih migranata koji od migracione krize 2015. godine pristižu na spoljne granice EU, migracioni pritisak na Zapadni Balkan i dalje je visok, a povećalo se i krijumčarenje i potražnja usluga koje omogućavaju prelazak granica.[[1]](#footnote-1) Na primjer, tokom prvih deset mjeseci 2020. godine, na rutama Zapadnog Balkana primijećeno je 122% više ljudi u odnosu na isti period 2019. godine, što ukazuje na stalna značajna kretanja u regionu i šire.[[2]](#footnote-2) Organi vlasti nekih zemalja u regionu sprovode mere kao što su jačanje kontrole na granici, što je uticalo na migrantske rute i otežavalo kretanja kroz region. Istovremeno, te mjere prije svega usporavaju ili preusmjeravaju migraciona kretanja umesto da ih sprječavaju ili odvraćaju. Iregularni migranti obično pokušavaju da pređu granice više puta i mnogi na kraju uspiju u tome. Još jedno neželjeno dejstvo tih mjera jeste da one dovode do povećanja potražnje za uslugama koje omogućavaju prelazak granica.[[3]](#footnote-3) U kontekstu ZB koji predstavlja aktivno tranzitno područje, duže zadržavanje migranata (posebno onih neregulisanog statusa), teži prelazak granica i povećanje cijena krijumčarenja, nesumljivo predstavljaju okolnosti koje povećavaju faktore rizika i izloženost migranata različitim oblicima zloupotreba, nasilja ili eksploatacije, posebno onih najranjivijih među njima (žene, deca, maloletnici bez pratnje). Iako su smrtni slučajevi duž zapadnobalkanske rute relativno rijetki, dešavaju se. Krijumčarenje migranata konstantno je jedna od glavnih tema godišnjih izveštaja EU o zemaljama ZB.

U 2020. godini u Crnoj Gori je 1266 stranaca izrazilo namjeru da traže međunarodnu zaštitu. Od 2836 lica koja su izrazila namjeru u ovoj godini, 539 stranaca je podnijelo zahtjev za međunarodnu zaštitu, za 8 lica je odobrena međunarodna zaštita.

**svrha poziva**

Ova akcija je inicirana u okviru projekta „Bezbijednost za ljude i granice – borba protiv krijumčarenja migranata na Zapadnom Balkanu“ koji je osmišljen kao regionalni odgovor 7 organizacija civilnog društva (OCD) koje su povezane u Balkanski savjet za izbeglice i migracije (BRMC): Helsinški komitet iz Albanije (AHC); Beogradski centar za ljudska prava (BCLJP); Građanska alijansa iz Crne Gore (GAMN); Program građanskih prava Kosova\*[[4]](#footnote-4)(CRP/K); Grupa 484, Makedonsko udruženje mladih pravnika (MYLA) i Vaša prava Bosna i Hercegovina (VP BiH), kao i Danski savet za izbeglice (DRC), na gorući aktuelni problem duž zapadnobalkanske migracione rute - krijumčarenje migranata. Projekat finansira Evropska unija u okviru Programa podrške civilnom društvu i medijima za period 2018-2019. godine pod partijom „Unapređenje angažovanja OCD u zaštitno-osetljivim sistemima upravljanja migracijama“.

1. **Ciljevi** *(vidjeti Smjernice za podnosioce prijava, Odeljak 2)*

**Opšti cilj** jeste da se doprinese procesu približavanja EU uspostavljanjem zaštitno-osetljivog sistema upravljanja migracijama na ZB uz uspostavljanje odgovarajuće ravnoteže izmeđubezbijednosti i zaštite državnih granica i poštovanja ljudskih prava i osnovnih sloboda migranata.

**Tri posebna cilja**:

(a) podrška OCD u sprovođenju aktivnosti usmjerenih na sprečavanje krijumčarenja migranata;

(b) podrška OCD u pružanju djelotvornih usluga zaštite krijumčarenim migrantima;

(c) podrška OCD u angažovanju u aktivnostima zagovaranja za prava migranata.

1. **Ciljne grupe** *(vidjeti Smernice za podnosioce prijava, Odeljak 2)*
2. Migranti, naročito krijumčareni migranti;
3. Ranjive grupe migranata (npr. žene, djeca, osobe sa invaliditetom, starije osobe, djeca bez pratnje u migracijama i djeca odvojena od oba roditelja ili staratelja (razdvojena djeca) u migracijama, žrtve mučenja itd.);
4. Nacionalne i lokalne institucije;
5. Mediji;
6. Lokalno stanovništvo i opštine.
7. **Djelokrug aktivnosti**

Podnosioci prijava se pozivaju da predlože aktivnosti koje procjene kao relevantne za ciljeve Poziva.

Primjeri aktivnosti *(vidjeti Smjernice za podnosioce prijava, Odjeljak 4 - Vrste aktivnosti):*

* aktivnosti čiji je cilj pružanje konkretnih javnih usluga koje odgovaraju potrebama krijumčarenih migranata, uključujući pravnu pomoć, psiho-socijalnu podršku, zdravstvenu zaštitu, itd.;
* aktivnosti kojima se podržava obraćanje adekvatne pažnje rodnim pitanjima u kontekstima koji se odnose na migracije;
* medijske kampanje, objavljivanje vijesti i instrumenti za objavljivanje relevantnih informacija (flajeri, itd);
* aktivnosti kojima se jača nadzorna uloga OCD u sprovođenju relevantnih politika i reformi;
* praćenje politika i objavljivanje relevantnih izveštaja o monitoringu;
* istraživanje i analiza relevantnog medijskog sadržaja;
* aktivnosti koje podstiču sprovođenje relevantnih zakona i propisa;
* aktivnosti kojima se podržava diskusija između različitih aktera i/ili konsultacije sa akterima, uključujući i uspostavljanje dijaloga sa političkim strankama ili lokalnim (zakonodavnim) tijelima;
* aktivnosti koje podstiču saradnju i razgovore između različitih lokalnih zajednica i samouprava u vezi sa zaštitom migranata;
* ostale aktivnosti kojima se unapređuje zaštitno-osjetljivo upravljanje migracijama.

**Pravila za poziv za podnošenje prijedloga** *(vidjeti Smjernice za podnosioce prijava, Odjeljak 4)*

Prihvatljivost podnosilaca prijave.

Da bi ispunio uslove prihvatljivosti za dobijanje bespovratnih sredstava, podnosilac prijave mora biti:

* pravno lice registrovano pre 1. marta 2019. godine;
* osnovano u <Crna Gora>;
* neprofitno;
* organizacija civilnog društva:
* direktno odgovorno za pripremu i upravljanje projektom.

Geografski obuhvat. Predložene aktivnosti moraju se odvijati na teritoriji<Crna Gora

Trajanje predloženih aktivnosti. Podnosilac prijave mora predvidjeti da se sve projektne aktivnosti završe za **šest (6) mjeseci** od dana zaključivanja ugovora.

Broj bespovratnih sredstava (grantova). Biće podržana **najviše četiri** nacionalna projekta. Svaka organizacija može podneti samo jednu prijavu.

Iznos sredstava. Za svaki projekat od **3.500,00 EUR** **do** **5.000,00 EUR**.

**INFORMATIVNA SESIJA** *(vidjeti Smjernice za podnosioce prijava, Odjeljak 5)*

Biće organizovana onlajn informativna sesija o sprovođenju, finansijskom monitoringu projekta i izveštavanju 12. Maja u 11h. Svi zainteresovani mogu da se prijave za učešće u informativnoj sesiji najkasnije do najkasnije do 10.05.2021. >.

**POSTUPAK PODNOŠENJA PRIJAVA** *(vidjeti Smjernice za podnosioce prijava, Odeljak 5)*

Prijava se mora podnijeti na predviđenim obrascima prijave, na engleskom ili <crnogorskom> jeziku i mora biti kompletno popunjenja u skladu sa instrukcijama datim u Smjernicama za podnosioce prijava.

**ROK ZA PODNOŠENJE PRIJAVA:** 31. maj 2021. godine

**kontakt:**

Prijedlozi projekata, prijave za informativnu sesiju, kao i sva pitanja i zahtjeve za pojašnjenjem treba poslati na imejl:<office@gamn.org >

1. Frontex, „Analiza rizika za 2020. godinu” *Frontex*, 2020, <https://frontex.europa.eu/publications/frontex-releases-risk-analysis-for-2020-vp0TZ7>. (pregledano 4. februara 2021). [↑](#footnote-ref-1)
2. Istraživačka služba EP (EPRS), Evropski parlament, *Razumevanje delovanja EU protiv krijumčarenja migranata*, Januar 2021. godine, PE 659.450, Evropska unija: EPRS. [↑](#footnote-ref-2)
3. Europol, Frontex i EASO, *Borba protiv krijumčarenja migranata na Zapadnom Balkanu*, januar 2020. godine [↑](#footnote-ref-3)
4. \* Ovaj naziv ne dovodi u pitanje stavove o statusu i u skladu je sa Rezolucijom Saveta bezbednosti Ujedinjenih nacija 1244 i mišlјenjem Međunarodnog suda pravde o proglašenju nezavisnosti Kosova. [↑](#footnote-ref-4)